I dag er en meget afgørende dag for det danske kontinentalhold, der har indkaldt til et pressemøde på CULTs hovedkontor, hvor fremtiden skal slås fast. CULT-holdet har haft en fantastisk sæson i år, og holdet ligger nummer ni på Europa Touren, og de er klart det mest vindende danske hold i år.

Feltet.dk vil være til stede ved pressemødet, og du kan følge hele pressemødet i vores liveopdatering fra i morgen klokken 13.00



Følg liveopdateringen i denne artikel, som opdateres løbende.



LIVEOPDATERING:



13.33 Pressemødet er ved at være slut, og Feltet.dk vil nu jagte reaktioner på dagens nyhed. Følg med på Feltet.dk senere i dag.



13.28 Der bliver spurgt ind til, hvad de skal lave af resultater for, at det bliver en succes for alle parter. Christa siger, at hun ikke er nervøs for, at holdet ikke skal levere gode nok resultater. CULT Energy Vital Water er i år nummer ni på Europa Touren foran flere Prokontinental hold.



13.26 Der bliver spurgt ind til, hvilke løb som de skal køre. Christa svarer: "Der er ingen garantier, men de tror på, at de kommer med i nogle af World Tour-løbene, som de stadig skal have et wildcard til for at komme med i."



13.25 Martin Mortensen er også blevet spottet i presselokalet, så mon ikke, at han i hvert fald fortsætter på holdet i 2015.



13.24 Cykelholdet vil offentliggøre en ny sponsor sidst i denne uge, meddeles det nu.



13.22 Parterne påpeger, at nu begynder det strategiske arbejde med at få organisationen på plads bagved holdet. Holdet vil lave et service coursecenter, hvor alle deres materiale og udstyr er i Luxembourg, da det traditionelt er et sted, som ligger godt i forhold til de europæiske cykelløb. Flere af de andre storhold har også lager der.



13.21 Lars Klausen: "Vi vil udbygge vores erhvervsnetværk med dette sponsorat."



13.20 Lars Klausen understreger også, at holdet har ambitioner om store løb og nævner blandt andet: "Paris-Nice, Schweiz Rundt m.fl."



13.19 Lars Klausen, adm. direktør hos CULT, siger om det øget sponsorat, som gør dette muligt: "Det handler om kommercielle og strategiske hensyn. Tidligere resultater giver os troen på, at kendskabet til CULT vil blive større udenfor landets grænser."



13.16 Christa Skelde: Vi vil stadig arbejde med ryttere som hele mennesker, og ryttere som sammen kan lave resultater. En filosofi, som har været meget vigtig for holdet de seneste år efter, at Christa er blevet direktør.



13.15 Christa Skelde er meget stolt og påpeger, at det har været utroligt følelsesmæssigt, at det nu har opnået deres mål.



13.15 Cult Energy Pro Cycling vil naturligvis kører under dansk licens, og dermed blive det første danske hold siden 2013, hvor Team Saxo-Tinkoff blev solgt til Oleg Tinkov og røg over på russiske hænder.



13.14 Det danske hold vil fortsat "have en del danske ryttere og fremme dansk cykelsport med fokus på talenudvikling," lyder fra Christa Skelde.



13.10: Michael Skelde og Christa Skelde vil fortsætte med at stå i spidsen for holdet, som fortsat vil satse på talenter, men også styrke sig med internationale profiler.



13:09: Brian Sørensen bekræfter, at holdet bliver prokontinental og holdet nye navn bliver: Cult Energy Pro Cycling



13:07: CULTs ejer Brian Sørensen er den første til at sige noget, og han starter med at forklare om, hvordan sponsoratet startede. "De sidste to år har været rigtige gode for os. Vi er glade for at være sponsor på holdet."



13:05: De starter med de praktiske deltajer om, hvordan pressemødet kommer til at foregå. Vi skåner Jer fra detaljerne, da det ikke har relevans for Jer.



13.04: Brian Sørensen, Christa Skelde og Lars Klausen træder ind i lokalet. Here we go...



13.03: Pressemødet er ikke startet endnu, men bedømt ud fra navnene på navneskiltene så kommer der heller ikke flere personer til pressemødet end dem, som vi har nævnt.



13.00: Stort pressefremmøde til dagens pressemøde.



12.58: Det tegner ikke til, at CULT får en ny hovedsponsor, da der i hvert fald kun er CULT på sponsorvæggen. Til stede ved pressemødet er CULTs grundlægger Brian Sørensen samt CULTs administrerende direktør Lars Klausen og direktør ved Skelde Cycling, Christa Skelde.



12.57: Vi er ved at være klar til pressemødet.



12.20: Pressemødet starter klokken 13.00, men alt tegner til, at CULT Energy Vital Water bliver et 2. divisionshold i 2014, og dermed træder et skridt op og bliver et professionelt hold.